Fra Angelico

Fra Angelico (fakte Fra Giovanni da Fiesole, ankaŭ Beato Angelico, Guido di Pietro aŭ Giovanni da Fiesole; naskiĝis ĉirkaŭ 1387 en Vicchio di Mugello apud Florenco, mortis la 18-an de februaro 1455 en Romo) estis itala dominikano kaj pentristo de la frua renesanco.

Kiel Guido di Pietro li naskiĝis ĉirkaŭ 1387 (laŭ aliaj fontoj ĉirkaŭ 1400) en Vicchio di Mugello apud Florenco. 20-jara li anis la dominikanan monaĥejon en Fiesole kaj eknomiĝis Fra Giovanni da Fiesole. Kiel pentristo li verkis ekde 1417 en Florenco, Romo kaj Orvieto, ĉefe por preĝejoj, monaĥejoj kaj abatejoj de sia ordeno. Liaj pentraĵoj estas influitaj de la verko de Masaccio kaj de la nova centra perspektivo. Liaj komponaĵoj montriĝas klasike simplaj; la personaĵoj, kiujn li pentras per brilaj klarigaj koloroj, ŝajnas malpezaj. Fra Angelico mortis la 18-an de februaro 1455 en Romo.

En 1982 Johano Paŭlo la 2-a beatigis lin. Li estas protektanto de la kristanaj artistoj.

 Verkoj 
 1425-1430, "Bildo de alta altaro en Sankta Dominiko en Fiesole", National Gallery, Londono
 1433, "Altaro de la linoteksistoj", Muzeo de Sankta Marko, Florenco

 Eksteraj ligiloj 

 Art Gallery - Fra Angelico

Kategorio:Italaj beatuloj
Kategorio:Veneciaj pentristoj
Kategorio:Italaj dominikanoj
Kategorio:Italaj pentristoj de la 15-a jarcento
Kategorio:Italaj renesancaj pentristoj
Kategorio:Romkatolikaj pastroj en Italio